În 2000, România s-a reîntors în concurs la Stockholm, Suedia, unde trupa Taxi a câștigat dreptul de a reprezenta țara, cu prima piesă a țării în limba engleză, numită "The Moon". Cu toate că au reușit performanța de a obține primele 12 puncte pentru țară, oferite de Macedonia, Taxi nu a reușit să se situeze pe un loc fruntaș, clasându-se pe locul 17 din 24 de participanți, obținând un total de 25 de puncte, ceea ce însemna, din nou, că România nu va avea dreptul de a participa în 2001, concurs susținut în Danemarca.